OpenLLM-France/wikimedia huggingface dataset:
# Aketz (argipena)

Aketz terminoak hainbat adiera du:
* Aketza ernaltzeko erabiltzen den txerri arra da.
* Aketz zeltiberikoak Iberiar penintsulako monumentu zoomorfo bereizgarri batzuk dira (gazteleraz verraco esaten zaie).
* Aketz edo Aketze esan izan zaio Aketx uharteari (Bizkaia).
* Aketz edo Aketza gizonezkoen euskarazko izen bezala erabili izan da (adibidez, Aketza Peña), baina ez da Euskaltzaindiak ontzat emana (bai, ordea, Aketx).
# Akershus gotorlekua

Akershus gotorlekua (norvegieraz Akershus Festning) Norvegiako Oslo hiriburuan dagoen gaztelu eta gotorleku bat da. 1290. urte inguruan eraikia izan zen, eta espetxe gisa ere erabilia izan zen.

## Kanpo estekak

* Datuak: Q644464
* Multimedia: Akershus Fortress / Q644464
# Aketajawe Lolobatako Parke Nazionala

Aketajawe-Lolobata Parke Nazionala Indonesiako parke nazional bat da, Halmaheran dagoena, iparraldeko Moluketako probintziako uharterik handienean.1 Parkea BirdLife Internationalek jotzen du bizirik irauteko gutxienez 23 espezie endemiko, Aketajawe-Lolobata, 167.300 hektareako azalera duena, parke nazional izendatua izan zen 2004an.

## Kokapena eta geografia

Aketajawe-Lolobata parke nazionala iparraldeko Moluken iparraldean dago. Wallacea biodibertsitatearen puntu beroan dago.

## Flora eta fauna

Parke nazionaleko landaredia lautadaz eta mendi-plubisilez osatuta dago batez ere. Basoaren ezaugarri nagusia biodibertsitate-maila handia da, besteak beste, Agathis, Calophyllum inophyllum, Octomeles sumatrana, Koordersiodendron pinnatum, Pometia pinnata, Intsia bijuga, Canarium mehenbethene gaerta eta Palaquium obtusifolium.
Iparraldeko Moluketan dauden 51 ugaztun-espezietatik 28 Halmahera uhartean daude; horietatik 7 endemikoak dira eskualde honetan, eta bat, Phalanger cuscuscusa, endemikoa da uhartean.
Iparraldeko Moluketako 243 hegazti espezietatik, 211 Halmahera uhartean dokumentatu dira, eta horietatik 24 endemikoak dira, Wallaceko paradisuko hegaztia, Halmaherako urpekaria, alzio iluna, kakatua zuria, Wallaceko arraskata, molukeko alzioa, Halmaherako oropendola, bele grisa, frikazor galipotarra edo moluketarra.
Parkeko narrasti eta anfibioen artean Callulops Dubia, Caphixalus montanus eta Hydrosaurus werneri daude.
Halmaherako beste fauna endemiko batek bi matxinsalto-espezie ditu: 3 libelula-espezie, tximeleta-espezie bat eta lurreko 20 molusku-espezie.

## Giza biztanleria

Parkea Tobelo Dalam edo basoko tobelo izenez ezagutzen den herriko komunitate erdi-nomada baten etxea da. Hizkuntza komuna partekatzen dute tobelo herriko kostaldeko herrietako komunitateekin. 2.000 inguru dira.

## Kontserbazioa eta mehatxuak

1981ean, Kontserbazio Nazionalerako Planak babestutako lau eremu izendatzea proposatu zuen: Aketajawe, Lolobata, Saketa eta Gunung Gamkonora. 1993ko Indonesiako Biodibertsitatearen Ekintza Planak eremu babestu integratua izendatzea gomendatu zuen. BirdLifek 1994-1996an egindako ikerketa-lanak Aketajawe-Lolobata IBA gisa identifikatu zuen.
1995ean Aketajawe eta Lolobata guneak parke nazional gisa proposatu ziren. 1999an, 7,264.707 hektareako eremu zabal bat estatuko baso-eremu gisa sailkatu da, Aketajawe eta Lolobata baso multzoak barne. 2004an parke nazional bat izendatu da, 167.300 ha-ko azalera duena. Aketajawe (77.100 ha) babestutako baso-taldeak osatzen du, Halmahera Central eta Kota Tidore Kepulauan barrutietan, eta Lolobata (90.200 ha) baso-taldeak, Ekialdeko Halmahera barrutian.
Parke nazionalaren aurkako mehatxuak legez kanpoko mozketa eta meatzaritza dira. 1990 eta 2003 artean, iparraldeko Moluketan basoak % 86tik % 70etik behera jaitsi ziren, neurri handi batean lautadetan (400 metrotik behera). Horren ondorioz, behealdean bizi ziren espezieak izan ziren kaltetuenak.

## Kanpo estekak

* Datuak: Q1427206
* Multimedia: Aketajawe-Lolobata National Park / Q1427206
# Aketegi erpina

    Artikulu hau mendiari buruzkoa da; beste esanahietarako, ikus «Aketegi (argipena)».
Aketegi erpina (1.548 m) Gipuzkoako mendia da, Aizkorriko mendilerroan kokaturik dagoena. 1980ko hamarkadara arte, mendilerroko mendi altuena zela pentsatzen zen. Orduan egindako neurketa berri baten ondorioz, bi metrorengatik garaiena Aketegi zela ikusi zen.

## Mitologia

Aketegi mendiaren inguruan hainbat kondaira eta sinesmen daude, gehienak Mariri lotuta.

## Ikus, gainera

* Gipuzkoako mendiak

## Kanpo estekak

* Datuak: Q2828988
* ↑ (Gaztelaniaz) Urrutia, Javier. «Mendikat → Aketegi erpina (1548 m)» www.mendikat.net (Noiz kontsultatua: 2022-12-15).
# Adélaïde Labille-Guiard

Adélaïde Labille-Guiard, ezaguna ere Adélaïde Labille des Vertus, (Paris, 1749ko apirilaren 11 - Ibidem, 1803ko apirilaren 24a) frantses margolari bat izan zen, historia gaietan berezitu zena.

## Irudi galeria

* Tournelle umoregilea
* van Loo Margolaria
* Victoria Frantziakoa (1733–1799)
* Robespierre
* Adelaida Frantziakoa (1732–1800)
* Marie-Gabrielle Capet
* Genlisko kondesa, 1780
* Marie-Gabrielle Capet, 1785
* Joachim Lebreton, 1795

## Erreferentziak

* ↑ (Ingelesez) Auricchio, Laura. (2009). Adélaïde Labille-Guiard : artist in the age of revolution. Los Angeles: J. Paul Getty Museum ISBN 089236954X..
* ↑ (Ingelesez) Kleiner, Fred S.. Cengage Learning.
* Datuak: Q235647
* Multimedia: Adélaïde Labille-Guiard / Q235647
# Adèle Anderson

Adèle Anderson (Southampton, Ingalaterra, 1952ko ekainaren 14a) britainiar aktorea eta abeslaria da. Olivier sarietarako izendapena jasotakoa da. Fascinating Aïda kabaret-hirukotearen kideetako bat izateagatik ezaguna da.

## Filmografia
### Zinema eta telebista

* Lady Jane (1986)
* Company Business (1991)
* New Tricks (2003)
* Hotel Babylon (2006)
* The Romanoffs (2018)
* Datuak: Q4686966
* Multimedia: Adèle Anderson / Q4686966
# Adú

Adú 2020ko Salvador Calvo espainiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Filmak migrazioarekin lotutako hiru istorio lotu nahi ditu: Kamerundik ihes egin nahi duten bi haurrena, legez kanpoko ehizaren kontra borrokatzen den ingurumen aktibistarena eta Melillako hesia babesten duten hiru guardia zibilena. Protagonisten istorioak elkartu egingo dira bidean.

## Aktoreak

* Luis Tosar
* Nora Navas
* Álvaro Cervantes
* Anna Castillo
* Miquel Fernández
* Ana Wagener
* Jesús Carroza
* Josean Bengoetxea: komandante
* Marta Calvó
* Candela Cruz: GKEren langilea
* Moustapha Oumarou
* Zayiddiya Dissou
* Chumo Mata: migratzaile 2
* Rubén Miralles

## Erreferentziak

* ↑ «Adú» Berria 2020-01-25 CC BY-SA 4.0 lizentziapean.

## Kanpo estekak

* Datuak: Q83621079
# Adélie Lurraldea

Adélie Lurraldea (frantsesez: Terre Adélie) Frantziak bere Itsasoaz haraindiko lurralde gisa aldarrikatzen duen Antartikako zatia da, Ozeano Australeko kostaldetik Hego Polo bitartean dagoena. Bertako Dumont d'Urville basean 78 ikerlari (33 neguan) inguru bizi dira.

## Kanpo estekak

* Datuak: Q184319
* Multimedia: Adélie Land / Q184319
ieaFrantziaren itsasoz haraindiko lurraldeak :
# Aipu zuzen

Aipu zuzena edo hitzez hitzeko aipua testu baten egileak beste egile baten testu batetik zuzenean erreferentzia hitzez hitz egiten duenean ematen den aipu mota da, hau da, egileak ez du jatorrizko egilearen testua aldatzen.

## Motak

Testu barnean aipuak egiteko mota desberdinak daude:
Aipua 40 hitz baino gutxiago baditu testuan bertan txertatu ahal da, komatxo tartean sartuta. Komatxoak itxi eta gero aipuaren erreferentzia egin behar da parentesi artean jatorrizko egilea, urtea eta orria aipatuz.
Adibidea:
Hori agerian geratzen da Comteren estatu teologikoari erreparatzen diogunean, hura ulertuta “la naturaleza íntima de los seres, hacia sus causas primeras finales” (Comte, 1981: 35) gaiari buruzko ikerketa gisa.
Aipua 40 hitz baino gehiago baditu berriz, testu-bloke independente batean jarri beharko da eta ez komatxo tartean. Testu blokea egiteko, bi puntu jarri testuan eta behean aipua idatzi, letra tamaina eta margen txikiago batean. Erreferentzia amaieran jarriko da parentesi artean eta bertan jatorrizko egilea, urtea eta orria adieraziko dira.
Adibidea:
Bere horretan aitortzarik ez duen partaidetza da, eta, hala ere, horren bidez:
   emakumeek ikasi eta erakutsi ahal izan dute familiaren, bizilagunen, herriaren eta oro har komunitatearen bizi baldintzak hobetzen laguntzeko gestore sozial onak direla. Emakumeek, askotan –baina ez beti–, familiaren eta komunitatearen eguneroko behar oinarrizkoei lotutako kontu eta lanetan esku hartzen dute batez ere (Hernández, 2008: 14)
Zuzeneko aipua edo hitzez hitzezko aipua egiten den guztietan ere lanaren erreferentzia-zerrendan jatorrizko testuaren informazioa eman behar da, bibliografia osatuz.

## Erreferentziak

* ↑ (Gaztelaniaz) Cita textual o directa – Normas APA. (Noiz kontsultatua: 2020-04-30).
* ↑ «Hasiera» UPV/EHU (Noiz kontsultatua: 2020-04-30).

## Kanpo estekak

* (Gaztelaniaz) Referencias y Bibliografías en Normas APA
* Datuak: Q97204236
# Aipysurus

Aipysurus Hydrophiinae subfamiliako narrasti genero bat da, Elapidae familiaren barruan. Ozeano Indikoan eta Ozeano Barean bizi dira.

## Espezieak

* Aipysurus apraefrontalis Smith, 1926
* Aipysurus duboisii Bavay, 1869
* Aipysurus eydouxii (Gray, 1849)
* Aipysurus foliosquama Smith, 1926
* Aipysurus fuscus (Tschudi, 1837)
* Aipysurus laevis Lacépède, 1804
* Aipysurus mosaicus Sanders, Rasmussen, Elmberg, Mumpuni, Guinea, Blias, Lee & Fry, 2012
* Aipysurus tenuis Lönnberg & Andersson, 1913

## Kanpo estekak

* Datuak: Q129262
* Multimedia: Aipysurus / Q129262
* Espezieak: Aipysurus
# Aipu

Aipamen, aipu edo zitazioa baliabide erretoriko bat da. Diskurtso egileak edo testu egileak beste norbaitek (maiz bigarren egile batek) esandakoa edo idatzitako erabiltzen du beste pertsona horren testu labur edo ahozko adierazpen bat erabiliz. Aipua hitzez hitz egitea izaten da ohikoena, ahalik eta gutxien aldatuz jatorrizko testua. Jatorrizko testua modu librean aipatzen bada, aipua baino perifrasia izaten da.
Literaturan askotan erabili izan dira. Kazetaritzan informazioa ematen duenaren hitzak jasotzen dute, eta oso ohikoak dira idazlan akademikoetan. Horietan, aipuak erabiltzea hainbat funtzio betetzen ditu:
* Aipuak egiten dituen egileak beste egile batzuk ezagutzen dituela erakusten du, erudizioa erakusten du.
* Egile ospetsuen aipuak egitea autoritate argumentuaren funtzioa bete dezake.
* Aipu batek testuinguru zabalago baten erreferentzia ekar dezake.
* Aipu batek ezagutzea merezi duen beste testu edo egile baten aurkezpena izan daiteke.
Aipuak, hitzez-hitz kopiatu dezake beste norbaitek esandakoa. Horrela izanik, testu barruan erabiltzen denean, ohikoa da komatxo artean (" ") jartzea, edo komatxo frantsesen (« ») artean.

## Ikus, gainera

* Adagio (hizkuntzalaritza).
* Aipu eta erreferentzia bibliografikoak.
* Aipua egiteko eskubidea.
* Aforismo.
* Epigrama.
* Erreferentzia bibliografikoa.
* Esaera.
* Klitxe.

## Erreferentziak

* ↑ «aipamen - Literatura Terminoen Hiztegia» www.euskaltzaindia.eus (Noiz kontsultatua: 2023-11-17).
* ↑ «Berria Estilo Liburua» www.berria.eus (Noiz kontsultatua: 2023-11-17).

## Kanpo estekak

* Euskaltzaindia. Literatura Terminoen Hiztegia. Aipamen.
* Datuak: Q206287
* Multimedia: Quotations / Q206287
# Aitzgaizto

Aitzgaizto Ataungo Leizadi mendiko (949 m) haitz bat da, tontorra itsas mailatik 927 metro gorago duena.

## Elezaharra

Leku honetatik ikus omen zuten jentilek Kixmiren jaiotza iragartzen zuten izarrek.
Halaxe kontatzen zioten istorioa Barandiarani Ataungo Aiako Mendiurkulu baserrikoek.

## Erreferentziak

* ↑ «Sarastarri ibilbidea», Ataun Turismoa.

## Bibliografia

* Jose Miguel de Barandiaran, obras completas. Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1976.

## Kanpo estekak

* Datuak: Q2828836
# Aitziber Estanga

Aitziber Estanga Arzallus (Donostia, Gipuzkoa, 1977) musikaria da.

## Ibilbidea

Eleuterio Tapiak erakutsita, Panderojole bezala hasi zuen musika ibilbidea Oskar Estanga anaiarekin batera gaur arte, EITB trikiti saria (1996)ean ere irabazi zuten Soinu eta Pandero urdinekin bat.
Bidean, Edurne Iturbe trikitalariarekin ere aritu zen, eta 1993an Zarautzen ospatu zen Trikitilari gazteen txapelketa irabazi zuen bikoteak.Iturberekin Euskal Herriko trikitixa txapelketan ere parte hartu zuten hainbat alditan.
Anaiarekin bat, Seguran, Zarautzen, Bergaran, Donostian eta herri gehiagotan ospatzen diren Euskal Herriko zein Herrietako Dantza txapelketan doinua jartzen dutenak dira urtez urte.
Aitziber eta Oskarrek, Estanga anai-arrebak izenpean Euskal Herri osoan zehar erromeria askotan parte hartu izan dute. Tartean beste musikari batzuekin batera Eztanda musika taldea sortu zuten, hauekin ere urte batzuetan erromeri asko eman zituzten.
Jon Ostolaza eta Naroa Garcia trikitilariarekin ere panderojole eta abeslari moduan jardun zen.
2013an Damba taldea Euskal Herriko, Kubako, Venezuelako eta Madrilgo 11 musikarirekin batera. Rumba, Blues, Punk, Reggae, Funk, Rock eta musika Elektronikoa egiten zituen taldea. Euskal Herrian eta Hego Amerikan eskaini zituzten kontzertuak. Aitziberrek abestu eta hainbat instrumentu jotzen zituen taldean.

## Diskografia

* Damba: Y si rompo mi camino, 2008
* Damba: Hautsi… Eta izan zaitez zu , 2013

## Erreferentziak

* ↑ «Soinuaren hotsa - Txapelketak» trikitixa.eus (Noiz kontsultatua: 2020-04-17).
* ↑ Peñafiel, Gaizka. Damba taldea, sustraiak uztartuz. (Noiz kontsultatua: 2020-04-17).
* ↑ ««Damban, bi neska gara talde buru, gaur egun ia ez dago horrelako talderik hemen» - Urumea» Kronika.eus (Noiz kontsultatua: 2020-04-17).
* ↑ «'Gure estiloa lantzen duen beste talderik ez dago Euskal Herrian'» Argia (Noiz kontsultatua: 2020-04-17).

## Kanpo estekak

* Datuak: Q90920802
# Aitzgorriko etxea (Pío Baroja)

Aitzgorriko etxea. Eleberria zazpi jardunaldietan (gaztelaniaz: La casa de Aitzgorri. Novela en siete jornadas) (1900), Pío Barojaren Eusko Lurra (tetralogia)ren lehendabiziko eleberria da, Labrazgo maiorazkoa (1903), Zalakain abenturazalea (1908) eta Altzateko jaun-en kontu zaharra (1922) nobelekin batera.
Eleberri hizketatua edo dialogatua da, zazpi atalez osaturik.

## Sinopsia

Istorioa, Arbea izeneko alegiazko herri batean gertatzen da, non Aitzgorritarren etxea kokatzen den.
Aiztgorri familiak, Luzio patriarka abaildua buru duela, porrot eginda dagoen destilategi bat dauka Arbean. Luzioren alaba, Ageda, negozioak bizirik iraun dezan saiatuko da, Mariano Unzuetaren laguntzarekin (burdinola baten jabea eta Agataz maitemindurik dagoena).

## Kanpo estekak

* Eleberria Liburuklik webgunean.
* Datuak: Q20897705
# Aitziber Agirre

    Artikulu hau aurkezleari buruzkoa da; beste esanahietarako, ikus «Agirre».
Aitziber Agirre Ruiz de Arkaute (Gasteiz, 1974ko abuztuaren 27a) biokimikan doktorea da, eta, ofizioz, zientzia-kazetaria.

## Ikertzailea biokimikan

2003an defendatutako doktore-tesian aztertu zuen zelula-mintzak nola ezegonkortzen diren produktu biraletan bidez. Ziklo biraletan, zenbait prozesuk zelula-mintzaren hesiaren perturbazioa eskatzen dute, hala nola fusioa, fusio-proteinek sustatua, eta iragazkortasuna, biporinek eragindakoa. Besteak beste, poliomelitisaren birusaren 2B biporinak mintzak iragazkortzeko duen gaitasuna eta azpiko mekanismo molekularra aztertu zituzten. Horretarako, eta biologia molekularreko, biokimikoko eta biofisikoko tekniketan eta mintzaren ereduetan oinarritutako diziplina anitzeko azterketa egin zuten.

## Zientzia-kazetaria

Elhuyar aldizkarian erregularki idazten du 2001az geroztik. 200 artikulu baino gehiago idatzi ditu, eta aldizkariaren zuzendaria izan da 2015etik 2022ra, Eider Carton-en ondoren. Une honetan, Elhuyarreko Kultura Zientifikoaren arloko arduraduna da.
Elhuyar Fundaziorako lan egiteaz gain, ETB1 eta ETB2rako Teknopolis zientzia eta teknologiari buruzko telebista-programa aurkeztu zuen. Erredaktore-lanetan ere ibili zen.

## Errekonozimenduak

* CAF-Elhuyar sarietan ohiko kidea izaten da epaimahaietan.

## Erreferentziak

* ↑ Agirre Ruiz de Arkaute, Aitziber. (2003). «Desestabilización de membranas por productos virales: peptidos de fusión y viroporinas» www.educacion.gob.es (Teseo tesis) (Noiz kontsultatua: 2020-04-19).
* ↑ Agirre Ruiz de Arkaute, Aitziber. (2020). Egindako artikuluak. Elhuyar Fundazioa.
* ↑ «Aitziber Agirre Ruiz de Arkaute da Elhuyar aldizkariaren zuzendari berria» Elhuyar (Noiz kontsultatua: 2020-04-19).
* ↑ «Aitziber Agirre Ruiz de Arkaute :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2020-04-19).
* ↑ «CAF-Elhuyar sariak :: Azken edizioa | Elhuyar» www.elhuyar.eus (Noiz kontsultatua: 2022-05-05).

## Ikus, gainera

* Teknopolis

## Kanpo estekak

* Aitziber Agirre, Inguma datu-basean.
* Aitziber Agirre Ruiz de Arkaute Elhuyar zientzia eta Teknologia aldizkariko ekarpeak (>200 artikulu)
* Aitziber Agirre. Dialnet
* Datuak: Q12252976
# Albaniar

Albaniarra (albanieraz: Shqiptarët) Balkanetan jatorria duen herriko kidea da. Gehienak Albanian, Kosovon eta inguruko herrialdetan bizi dira. Ez dute diaspora handia baina bai komunitate batzuk Europan eta Amerikan.

## Erreferentziak

* 1 2
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .

## Kanpo estekak

* Datuak: Q179248
* Multimedia: Albanians / Q179248
# Albaniar Alderdi Faxista

Albaniar Alderdi Faxista (Partia Fashiste e Shqipërisλ, PFSh) Bigarren Mundu Gerran erakunde faxista aktiboa izan zen, eta Albanian botere nominala mantendu zuen 1939tik, herrialdea Italiak konkistatu zuenetik, 1943ra arte, Italiak aliatuen aurrean kapitulatu zuen arte. Ondoren, Albania alemaniar okupazioaren pean erori zen, eta PFSh Albania Handiko Guardiak erakundeak ordezkatu zuen.

## Historia
### Ezartzea

1939ko martxoaren 25ean, Benito Mussolini diktadore italiarrak ultimatuma eman zion Albaniako Zog I.a erregeari, Albania italiar protektoratu militar gisa onartzeko. Zogek ez zuen onartu nahi izan. Apirilaren 7an italiarrek herrialdea inbaditu egin zuten eta erregea boteretik kendu zuten. Zogek, orduan, herrialdetik ihes egin zuen. Ondoren, italiarrek Albaniako estatua Italiako Erresumaren menpe berrezarri zuten.
Apirilaren 11n, Galeazzo Cianok, Italiako Kanpo Arazoetako ministroak, albaniar talde bat antolatu zuen bertako alderdi faxista gisa (PFSh). Apirilaren amaieran, Italiako Gobernuak haren sorrera onartu zuen. Apirilaren 23an, Achille Starace alderdi faxistako idazkari italiarra, bi gerraontzi italiar lagun zituela, Albaniara iritsi zen, ekainaren 2an sortua zen PFSh delakoaren berri ofiziala emateko. Hala ere, ekainaren 6ra arte ez zen eratu, eta ez zitzaion zuzendaritza antolatu bat eta kontseilu nagusi bat aurkeztu 1940ko martxora arte.

### Italiako kontrola

PFSh-k juduak presentzia eragozten zuen legeak aldarrikatu zituen eta hezkuntza bezalako lanbideetatik kanpo utzi zituen. Albanian bizi ziren albaniar eta italiar etnikoez osatua, alderdia Italiako alderdi faxistaren adar bat bezala antolatu zen (italiarra Partito Nazionale Fascista zen, PNF); kideek Mussoliniri leialtasuna zin egin behar zioten. Herrialdeko legezko alderdi politiko bakarra bihurtu zen, bestetik.

### Buruzagiak

Albaniar Alderdi Faxistaren idazkariak:
* 1939-1941 - Tefik Mborja
* 1941-1943 - Jup Kazazi
* 1943 - Kol ΚMirakaj
Albania Handiko Guardiako idazkariak:
* 1943 - Maliq Bushati
* 1943 - Ekrem Libohova

## Erreferentziak

* ↑ Lemkin, Raphael (2008). Axis Rule in Occupied Europe. Clark, New Jersey: The Lawbook Exchange. ISBN 978-1-58477-901-8.
* ↑ Bideleux, Robert; Jeffries, Ian (2007). The Balkans: A Post-Communist History. Londres: Routledge. ISBN 978-0-203-96911-3.
* ↑ Lemkin, Raphael (2008). Axis Rule in Occupied Europe. Clark, New Jersey: The Lawbook Exchange. ISBN 978-1-58477-901-8.
* ↑ Frank, Chaim (2010). Petersen, Hans-Christian; Salzborn, Samuel (eds.). Antisemitism in Eastern Europe: History and Present in Comparison. Berna, Suitza: Peter Lang. ISBN 978-3-631-59828-3.

## Kanpo estekak

* Datuak: Q1465719
# Albaniako bandera

Albaniako bandera :
| Erabilera | |
| Proportzioa | 5:7 |
| Erabakia | 1992 |
| Koloreak | Gorria Beltza |
Albaniako bandera erdian bi burudun arrano beltza duen bandera gorria da. 1992ko apirilaren 7an erabaki zen.

## Kanpo estekak

* Datuak: Q48409
* Multimedia: Flags of Albania / Q48409
# Albaniako futbol selekzio nazionala

Albaniako futbol selekzio nazionala herrialde haren futbol gizonezko talde nagusia da. Elbasan Arena estadioan jokatzen ditu etxeko partidak, Elbasan hirian.

## Palmaresa

* Ez da inoiz sailkatu Munduko Futbol Txapelketa baina 2016an Europako Futbol Txapelketan egin zuen debuta eta partida bat irabazi zuen, Errumaniaren aurkakoa.
| Urtea | Europako Txapelketa |
| 2016 | 18.a (liga fasea) |

### Balkanetako Kopa

* Txapelduna (1): 1946.

## Uniformea

* 1946 ||
* 1970-tik ||
* Euro 2016 ||
* 2018 ||
* 2020 ||

## Jokalari aipagarrienak

2019ko abenduaren 20an eguneratua.

### Parte hartzeak

| | Jokalaria | Parte hartzeak | Urteak |
| 1 | Lorik Cana | 93 | 2002-2016 |
| 2 | Altin Lala | 78 | 1998–2011 |
| 3 | Klodian Duro | 77 | 2001–2011 |
| 4 | Ervin Skela | 75 | 2000–2011 |
| | Erjon Bogdani | 75 | 1996–2013 |
| 6 | Foto Strakosha | 73 | 1990–2004 |
| | Ansi Agolli | 73 | 2005– |
| 8 | Andi Lila | 70 | 2007–2018 |
| 9 | Igli Tare | 68 | 1997–2007 |
| 10 | Alban Bushi | 67 | 1995–2007 |
| | Altin Haxhi | 67 | 1995–2009 |

### Goleatzaileak

| | Jokalaria | Golak |
| 1 | Erjon Bogdani | 18 |
| 2 | Alban Bushi | 14 |
| 3 | Ervin Skela | 13 |
| 4 | Armando Sadiku | 12 |
| 5 | Altin Rraklli | 11 |
| | Hamdi Salihi | 11 |
| | Sokol Cikalleshi | 11 |
| 8 | Sokol Kushta | 10 |
| | Igli Tare | 10 |
| 10 | Adrian Aliaj | 8 |
| | Bekim Balaj | 8 |

## Kanpo estekak

* Datuak: Q186262
* Multimedia: Albania national football team / Q186262
# Albaniako Lanaren Alderdia

Albaniako Lanaren Alderdia (albanieraz: Partia e Punës e Shqipërisë) Albaniako abangoardiazko alderdi politikoa izan zen, eta baita alderdi bakarra ere komunisten garaietan (1945–1991). 1941eko azaroaren 8an sortu zuten Albaniako Alderdi Komunista (albanieraz: Partia Komuniste e Shqipërisë) izenpean, baina 1948an izenaz aldatu zuten. 1991n Albaniako Alderdi Sozialistak ordezkatua izan zen.
Alderdiaren ideologiak Stalini estuki lotutako marxismo-leninismoa du ezaugarri. Alderdia zentralismo demokratiko antolakuntza eta funtzionamendu eredua hertsiki jarraitzen zuen, Enver Hoxha hil arte alderdiaren idazkari nagusia izan zen. 1976ko Albaniako Konstituzioaren 3. artikuluak Estatua eta gizartea zuzentzen zuen indar politikotzat hartzen zuen.

## Kanpo estekak

* Datuak: Q161395
* Multimedia: PPSH / Q161395
# Alloy 20

Alloy 20 altzairu herdoilgaitz austenitikoa da. Azido sulfurikoarekin burutzen diren jardueretarako erabiltzen da. Korrosioarekiko duen erresistentzia handiagatik arlo kimikoan, petrokimikoan, nuklearrean eta plastikoen industrian ere erabiltzen da. Ioi kloruroarekiko erresistentea da, 304 altzairu herdoilgaitza baino hobea eta 316L altzairu herdoilgaitzaren pare. Daukan kobre edukiak azido sulfurikoarekiko babesten du. Alloy 20-a, 316L altzairu herdoilgaitza ez bezala, tentsioak eragindako korrosio-pitzadura arazoen irtenbide gisara erabiltzen da maiz.

## Konposizioa

* Nikela, %32–38
* Kromoa, %19–21
* Karbonoa, %0.06 gehienez
* Kobrea, %3–4
* Molibdenoa, %2–3
* Manganesoa, %2 gehienez
* Silikona, %1.0% gehienez
* Niobioa, (8.0 X C), %1 gehienez
* Burdina, %31–44

## Beste izendapen batzuk

* UNS N08020
* DIN 2.4660
* CN7M
* Carpenter 20 CB-3
* AL 20
* Carlson Alloy C20
* Nickelvac 23
* Nicrofer 3620 Nb, VDM Alloy 20 izenez ere ezaguna

## Espezifikazioak

* ASTM B729, B464, B366, B463, B473, B462
* ASME SB729, SB464, SB366, SB473, SB462
* ANSI / ASTM A555-79
* EN 2.4660
* UNS N08020
* Werkstoff 2.4660
* Fundizioari CN7M izena ematen zaio

## Erreferentziak

* ↑ (Ingelesez) Atimetals-en fitxa teknikoa. .
* ↑ (Ingelesez) Rolled Alloys-en fitxa teknikoa. .
* ↑ (Ingelesez) VDM Metals-en fitxa teknikoa. .

## Kanpo estekak

* Datuak: Q4733259